ಈ ಕಾರ್ಯಕ್ರಮವು ಕಥಾರಹಿತ ಸರಣಿಯಾಗಿದೆ ಮತ್ತು ನಿಜಜೀವನದ ಘಟನೆಗಳನ್ನು ಆಧರಿಸಿದೆ.
ಸರಣಿಯಲ್ಲಿ ಕಾಣಿಸಿಕೊಳ್ಳುವ ವ್ಯಕ್ತಿಗಳು ಮಾಡಿದ ಹೇಳಿಕೆಗಳ ಸತ್ಯಾಸತ್ಯತೆಯನ್ನು
ಅಮೆಜಾನ್ ಸಮರ್ಥಿಸುವುದಿಲ್ಲ. ಈ ಕಾರ್ಯಕ್ರಮದಲ್ಲಿನ ಯಾವುದೇ ವಿಷಯ ಅಥವಾ
ಅಭಿಪ್ರಾಯಗಳನ್ನು ಅಮೆಜಾನ್ ಅನುಮೋದಿಸುವುದಿಲ್ಲ. ವೀಕ್ಷಕರ ವಿವೇಚನೆ ಪಾಲಿಸಿ.
ಸ್ವಾಮಿ ಶ್ರದ್ಧಾನಂದ ಕಳೆದ 30 ವರ್ಷಗಳಿಂದ ಜೈಲಿನಲ್ಲಿದ್ದಾನೆ.
ಶಾಕಿರೇ ನಮಾಝಿಯನ್ನು ಸ್ವಾಮಿ ಕೇಂದ್ರ ಬೆಂಗಳೂರಿನ ಆಕೆಯ ಮನೆಯಲ್ಲಿಯೇ ಹೂತಿದ್ದ.
ತಾನು ನಿರಪರಾಧಿ ಎಂದು ಹೇಳಿಕೊಂಡು ಶ್ರದ್ಧಾನಂದ ಬಿಡುಗಡೆಗೆ ಆಗ್ರಹಿಸುತ್ತಿದ್ದಾನೆ.
ಜೈಲಿನಿಂದ ಬಿಡುಗಡೆಗೊಂಡರೆ
ಆತ ಮತ್ತೆ ಸಮಾಜಕ್ಕೆ ಕಂಟಕನಾಗುತ್ತಾನೆಯೇ?
ಸದ್ಯಕ್ಕಿಷ್ಟೇ ನಮ್ಮಲ್ಲಿರುವುದು.
ಆದರೆ ರಾಷ್ಟ್ರೀಯ, ಜಾಗತಿಕ ಸುದ್ದಿಗಳಿಗಾಗಿ ಆಜ್ ತಕ್ ವೀಕ್ಷಿಸುತ್ತಿರಿ.
ಪ್ರಸಾರ
ನಾನು ಶಮ್ಸ್ ತಾಹಿರ್ ಖಾನ್.
25 ವರ್ಷಗಳಿಂದ ಕ್ರೈಂ ವರದಿಗಾರನಾಗಿರುವೆ.
ಬರ್ಬರ ಅಪರಾಧಗಳನ್ನು ಮಾಡಿದ್ದರೂ ಜೈಲಿನಿಂದ ಬಿಡುಗಡೆಗೊಂಡ ಅನೇಕರನ್ನು ನೋಡಿರುವೆ.
ಶ್ರದ್ಧಾನಂದನ ಪ್ರಕರಣದಲ್ಲಿ, ಆತನ ನಡತೆ, ವರ್ತನೆ ಪರಿಗಣಿಸಿ,
ಮತ್ತು ಆತ ಕಳೆದ ಸಮಯ, 18...
28 ವರ್ಷಗಳು, ಆತ
ಜೈಲಿನಿಂದ ಬಿಡುಗಡೆಗೊಂಡರೆ, ನನಗೆ ಅಚ್ಚರಿಯಾಗದು.
ಆದರೆ ಕುಟುಂಬವನ್ನು ನೀವು ಕೇಳಿದರೆ,
ಮತ್ತು ಆ ಅಪರಾಧಕ್ಕಾಗಿ ಕ್ಷಮಾದಾನಕ್ಕೆ ಆಸ್ಪದವಿಲ್ಲ.
ಸಾಮಾನ್ಯ ವ್ಯಕ್ತಿಯಾಗಿದ್ದ.
ಅವರ ಸಮಸ್ಯೆ ಪರಿಹರಿಸಲೆಂದು ಆತ ಆ ಕುಟುಂಬಕ್ಕೆ ಬಂದ.
ಆತ ನಿರಪರಾಧಿಯಾಗಿದ್ದರೆ, ನೀವು ತಿಳಿಯುವಿರಿ,
ಆತ ಜೈಲಿನಲ್ಲಿ ಕಳೆಯುವ ಪ್ರತಿದಿನ,
ಆತನಿಗೆ...
ಕಲ್ಪನೆಗೆ ಮೀರಿದ್ದು.
ಏಕೆಂದರೆ ಆತ ತನ್ನ ಅಪರಾಧವನ್ನು ನನ್ನ ಮುಂದೆ ಎಂದೂ ಒಪ್ಪಿರಲಿಲ್ಲ.
ತಾನು ನಿರಪಾಧಿ ಎನ್ನುತ್ತಾನೆ.
ಅದು ನ್ಯಾಯದ ಅವಹೇಳನವಾಗುವುದು,
ಅವನಿಗೆ ಕ್ಷಮಾದಾನ ನೀಡಿದರೆ.
ಈ ಜಗತ್ತಿನಿಂದ ಆಕೆಗೆ ಭಯಾನಕ, ಭೀಭತ್ಸ ನಿರ್ಗಮನ ದೊರೆಯಿತು.
ಕಲ್ಪನೆಗೂ ಮೀರಿದ್ದು.
ಶಾಕಿರೇ ನಮ್ಮ ಪ್ರಾರ್ಥನಾ ಸಭೆಗಳಲ್ಲಿ ಓದುತ್ತಿದ್ದಳು.
ಅದಕ್ಕೆ ಮರ್ಸಿಯಾ ಅನ್ನುತ್ತಾರೆ. ಅದು ಸ್ತುತಿ.
ಆಕೆಗೆ ಮಧುರವಾದ ಕಂಠವಿತ್ತು.
ನಿಜವಾಗಿಯೂ ಸೊಗಸಾದ ಕಂಠವಿತ್ತು.
ನನಗೆ ನಂಬಲು ಸಾಧ್ಯವಾಗಲಿಲ್ಲ.
ಅಂದರೆ, ಆಕೆ ಅದೆಷ್ಟು ಮಾರ್ಮಿಕವಾಗಿದ್ದಳು ಮತ್ತು
ಜೀವನೋತ್ಸಾಹ ಹೊಂದಿದ್ದಳು. ಮತ್ತು...
ನನಗನಿಸುತ್ತದೆ, ಅದು ಕೇವಲ...
ಎಂತಹ ಒಂದು ಜೀವನ ವ್ಯರ್ಥವಾಯಿತೆಂಬ ಭಾವನೆ.
ಆಕೆಗೆ ನೀಡಲು ಬಹಳಷ್ಟಿತ್ತು.
ಒಬ್ಬ ಯುವತಿಯ ಎಂತಹ ಆಘಾತಕಾರಿ ಅಂತ್ಯ.
ಶಾಕಿರೇ ನಮಾಝಿಯ ಉಳಿದಿರುವ ಏಕೈಕ ಧ್ವನಿಮುದ್ರಿಕೆ
ಡ್ಯಾನ್ಸಿಂಗ್ ಆನ್ ದಿ ಗ್ರೇವ್
ಒಂದು ಕೊಲೆ ಪ್ರಕರಣದಲ್ಲಿ
ನ್ಯಾಯಾಲಯ ಕೇವಲ ಎರಡು ವಿಧದ ಶಿಕ್ಷೆ ನೀಡಬಹುದು.
ಒಂದು ಜೀವಾವಧಿ ಶಿಕ್ಷೆ,
ಅಥವಾ ಮರಣದಂಡನೆ.
ಕರ್ನಾಟಕ ಹೈಕೋರ್ಟ್
ಈ ಪ್ರಕರಣ ಅಂತಿಮ ವಿಚಾರಣೆಗೆ ಬಂದ ಹೊತ್ತಿಗೆ
ಆತ ಜೈಲಿನಲ್ಲಿದ್ದು
ಸುಮಾರು 13 ವರ್ಷಗಳಾಗಿದ್ದವು.
ಸೆಪ್ಟೆಂಬರ್ 2005 ಹೈಕೋರ್ಟ್ ಮೇಲ್ಮನವಿ
ಸಾಮಾನ್ಯ ಜೀವಾವಧಿ ಶಿಕ್ಷೆ 14 ವರ್ಷಗಳಲ್ಲಿ ಮುಗಿಯುತ್ತದೆ.
ಹಿರಿಯ ವಕೀಲರು, ಪ್ರಾಸಿಕ್ಯೂಶನ್
ಆತ ತಪ್ಪಿತಸ್ಥನಾಗಿದ್ದರೂ, ಜೈಲಿನಿಂದ ಹೊರಬರುತ್ತಾನೆ ಎನ್ನುವುದು ನಂಬತಕ್ಕದ್ದಾಗಿತ್ತು.
ಪ್ರಕರಣ ಮುಗಿದ ನಂತರ.
ಸಬಾಹ್ ಖಲೀಲಿ ಶಾಕಿರೇಳ ಪುತ್ರಿ
ಅದು ಕೂಡ ಸಮಸ್ಯೆಯಾಗಬಹುದೆಂದು ಕುಟುಂಬ ಅಂದುಕೊಂಡಿತ್ತು.
ಏಕೆಂದರೆ ನಂತರ ಆತ ವಾಪಸ್ ಬರುವನು.
ಅವರ ಬದುಕಲ್ಲಿ ತಲೆ ಹಾಕುವನೆಂದು.
ಆತ ಬಹುಶಃ ಆಸ್ತಿಯ ಮೇಲೆ ಹಕ್ಕು ಸಾಧಿಸಬಹುದು. ಅಷ್ಟಕ್ಕೂ, ಆತ ಅವಳ ಪತಿಯಾಗಿದ್ದ.
ಸಾಂದರ್ಭಿಕ ಸಾಕ್ಷ್ಯದ ಮೇಲೆ ನಿಂತ ಪ್ರಕರಣದಲ್ಲಿ...
ಹಿರಿಯ ವಕೀಲರು, ಪ್ರಾಸಿಕ್ಯೂಶನ್
...ನ್ಯಾಯಾಲಯಗಳು ಮರಣದಂಡನೆ ವಿಧಿಸುವುದು ಅಪರೂಪ.
ನಾನು ಮರಣದಂಡನೆ ಶಿಕ್ಷೆ ಕೋರಿ
ಪ್ರಕರಣವನ್ನು ನ್ಯಾಯಾಲಯದ ಮುಂದೆ ಇರಿಸಿದೆ.
ನನಗೆ ಖಂಡಿತ ತಿಳಿದಿತ್ತು ಈ ಪ್ರಕರಣದ ಅಪರಾಧ ಸಾಬೀತಾಗದು ಎಂದು.
ವಕೀಲರು, ಪ್ರತಿವಾದಿ
ಮರಣದಂಡನೆ ವಿಚಾರ ಬದಿಗಿಡಿ.
ನಾನು ಬನ್ನೂರುಮಠ ಎಸ್. ಆರ್. ಸಮೀಂದರ್ ನನ್ನ ಮೊದಲ ಹೆಸರು.
ನಾನು ಕರ್ನಾಟಕ ಹೈಕೋರ್ಟ್ ನ್ಯಾಯಾಧೀಶನಾಗಿದ್ದೆ.
ಇದು ಸಣ್ಣ ಕೈತೋಟ.
ಇಲ್ಲಿ ಒಂದು ಗಂಟೆ ಕಳೆಯುವುದು
ಎರಡರಿಂದ ಮೂರು ಗಂಟೆಗಳ ವಿಶ್ರಾಂತಿ ಮತ್ತು ನಿದ್ದೆಗೆ ಸಮ.
ನಿದ್ದೆ ಮಾತ್ರೆ ಸೇವಿಸಿ ಮಲಗುವ ಬದಲು.
12 ವರ್ಷಗಳ ನನ್ನ ನ್ಯಾಯಾಧೀಶ ವೃತ್ತಿಯಲ್ಲಿ,
ಪ್ರತಿ ಕೊಲೆಯೂ ಬರ್ಬರ ಮತ್ತು ಪೈಶಾಚಿಕ.
ಹಾಗಿರುವಾಗ ಕೊಲೆಗಳ ನಡುವೆ ಹೇಗೆ ಪ್ರತ್ಯೇಕಿಸುವುದು?
ಅಪರೂಪದಲ್ಲೇ ಅಪರೂಪ
ಅದು ಅತ್ಯಂತ ಬರ್ಬರ ಮತ್ತು ಪೈಶಾಚಿಕ,
ಪೂರ್ವ-ಯೋಜಿತ, ಮತ್ತು ಲಾಭಕ್ಕಾಗಿ ಎಂದು ಅವರು
ಕಂಡುಕೊಂಡರೆ,
ಅದು ಅಪರೂಪದಲ್ಲೇ ಅಪರೂಪ ಪ್ರಕರಣವಾಗುವುದು.
ಅಂತಿಮವಾಗಿ, ಅದು ನ್ಯಾಯಾಧೀಶರ ಮನಃಸ್ಥಿತಿ ಎಂದು
ನಾನು ನಿರ್ಧಾರಕ್ಕೆ ಬಂದಿದ್ದೇನೆ.
ಇದು ಅತ್ಯಂತ ಬರ್ಬರ ಅಪರಾಧವಾಗಿತ್ತು.
ತುಚ್ಛ ಮತ್ತು ಯೋಚಿಸಲಸಾಧ್ಯವಾದದ್ದು.
ಅತ್ಯಂತ ಸೂಕ್ತ ಶಿಕ್ಷೆ ಮರಣದಂಡನೆಯಾಗಬಹುದು.
ಶಾಕಿರೇಳ ಸೋದರಳಿಯ
ಆತ ಮಾಡಿದ್ದಕ್ಕೆ.
ಈ ಪ್ರಕರಣದಲ್ಲಿ ಅಪರೂಪ ಎನ್ನುವುದೇನಿಲ್ಲ.
ಈ ವ್ಯಕ್ತಿಯು ಸ್ವಭಾವತಃ ದುಷ್ಕರ್ಮಿಯಾಗಿದ್ದ ಎಂದು
ಮತ್ತು ಹೊರಬಂದಾಕ್ಷಣ
ಇನ್ನೊಂದು ಅಪರಾಧ ಎಸಗುವನೆಂದು ಯಾವುದೇ ಸಾಕ್ಷ್ಯ ದೊರಕಿಲ್ಲ.
ಹೈಕೋರ್ಟ್ ವಿಚಾರಣೆ ಸ್ವಾಮಿ ಶ್ರದ್ಧಾನಂದ ವಿ. ಕರ್ನಾಟಕ ಸರ್ಕಾರ
ಮೊದಲ ಹಂತದ ಸಾಕ್ಷ್ಯ ಸಂಗ್ರಹ ಆರೋಪಿಯನ್ನು ಬಂಧಿಸುವುದಾಗಿತ್ತು.
ಆತ ಬಂಧಿತನಾದ.
ವಿಚಾರಿಸಲಾಯಿತು.
ಆತ ಸ್ವಇಚ್ಛೆಯಿಂದ
ಮಾಹಿತಿ ಒದಗಿಸಿದ.
"ಹೌದು, ನಾನು ನನ್ನ ಪತ್ನಿಯನ್ನು... ಸಾಯಿಸಿದೆ. "
ಮೃತದೇಹ ಹೂತ ಜಾಗದಲ್ಲಿ
ಭೂಮಿ ಅಗೆಯುವ ಉದ್ದೇಶದಿಂದ
ಆತ ಗುರುತು ಹಾಕಿದ್ದ.
ಆರೋಪಿಯನ್ನು 20ನೇ ಮಾರ್ಚ್ 1994ರಂದು ಬಂಧಿಸಲಾಗಿತ್ತು.
ಅವರು ಈ ವ್ಯಕ್ತಿಯನ್ನು ಕರೆಸಿ,
ಆತನಿಗೆ ಹೇಳಿಕೆ ನೀಡಲು ಹೇಳಿದರು,
ಮತ್ತು ಈ ಬಡಪಾಯಿ ಹೇಳಿಕೆ ನೀಡಿದ, "ಹೌದು, ಆತ ಪತ್ನಿಯನ್ನು ಹೂತಿದ್ದ. "
ಆ ಅಂಶವನ್ನು ನಾನು ಮಾನ್ಯ ಉಚ್ಛ ನ್ಯಾಯಾಲಯದಲ್ಲಿ ವಾದಿಸಿದೆ.
ಆ ನಿರ್ದಿಷ್ಟ ಸಾಕ್ಷ್ಯ ಅಥವಾ ಹೇಳಿಕೆಯನ್ನು ಬಳಸುವುದು ಸಾಧ್ಯವಿಲ್ಲ.
ಈ ನಿರ್ದಿಷ್ಟ ಪ್ರಕರಣದಲ್ಲಿ ಅಂತರ್ಗತ ದೋಷವಿದೆ.
ಪ್ರಾಸಿಕ್ಯೂಶನ್ ಮುಂದಿಟ್ಟ ವಾದದಂತೆ,
ಈ ಮಹಿಳೆಗೆ ಅಮಲಿನ ಔಷಧಿ ನೀಡಲಾಗಿತ್ತು
ಅಥವಾ ಆಕೆಯ ಚಹಾದಲ್ಲಿ ವಿಷ ಬೆರೆಸಲಾಗಿತ್ತು.
ವಿಚಾರಣಾ ನ್ಯಾಯಾಲಯವು
ವಿಷ ನೀಡಿದ ವಿಚಾರದ ಬಗ್ಗೆ ಸಾಬೀತು ಪಡಿಸಲಾಗಲಿಲ್ಲ.
ಮತ್ತು ಮೃತದೇಹ ಪತ್ತೆಹಚ್ಚುವ ಮೊದಲು,
ಆರೋಪಿ ಪೊಲೀಸ್ ವಶದಲ್ಲಿದ್ದ. ಅದು ಹೇಗೆ
ಆತನ ಬಳಿ ಕೀಲಿಕೈಗಳು ಬಂದವು?
ಕೀಲಿಕೈಗಳು ಆತನ ಬಳಿ
ಇತ್ತೆಂಬುದಕ್ಕೆ ಸ್ಪಷ್ಟ ಸಾಕ್ಷ್ಯವಿದೆ.
ಅದಕ್ಕೇ ಹೇಳುವುದು, ಏನಾದರೂ ದೊರೆತರೆ, ಅದಕ್ಕೆ ಮುದ್ರೆ ಹಾಕಿ.
ಮುಂದೆ ಸುಳ್ಳು ವಶಪಡಿಸಿಕೊಳ್ಳುವಿಕೆಯನ್ನು ತೋರಲು
ಅದು ತನಿಖಾಧಿಕಾರಿಗೆ ದೊರೆಯದಂತಾಗಲು.
ಇದು ಸಾಂದರ್ಭಿಕ ಸಾಕ್ಷ್ಯದ ಪ್ರಕರಣ, ಸಂದರ್ಭ ಒಂದೆಡೆ ತುಂಡರಿಸಿದೆ.
ಪೊಲೀಸರು ಆತನನ್ನು ಬಂಧಿಸಿದಾಗ,
ಆತನನ್ನು ಶೋಧಿಸಿದಾಗ, ಕೀಲಿಕೈಗಳು ಅಲ್ಲಿದ್ದವು.
ಅದೂ ಸಹ ಸೂಚಿಸುವುದು
ಆ ಸ್ಥಳಕ್ಕೆ ಬೇರೆ ಯಾರೂ ಪ್ರವೇಶ ಹೊಂದಿರುವಂತಿರಲಿಲ್ಲ ಎಂದು.
ಆರೋಪಿಯ ಅಪರಾಧವನ್ನು ತಿಳಿಸಲು,
ಮುಖ್ಯವಾಗಿ, ಸಬಾಹಳ ಸಾಕ್ಷ್ಯವನ್ನು,
ನಂತರ ಆಕೆಯ ತಾಯಿ ಇನ್ನೂ ಜೀವಂತವಾಗಿರುವಳು
ಎಂದು ಸೂಚಿಸಲು ಆರೋಪಿಯ ವರ್ತನೆ ಇದೆಯಲ್ಲ,
ಅದು ತಪ್ಪಿತಸ್ಥ ಮನೋಭಾವ.
ಇದು ವಿಶ್ವಾಸ ದ್ರೋಹದ ಕೃತ್ಯದ ಪ್ರಕರಣವಲ್ಲವೇ?
ನಿಮ್ಮ ಪತ್ನಿ ನಿಮ್ಮ ಮೇಲೆ ಇರಿಸಿದ ವಿಶ್ವಾಸ.
ಮುಗ್ಧತೆಯೊಂದಿಗೆ ಆಕೆಯನ್ನು ವಂಚಿಸಲಾಗಿದೆ.
ಆಕೆಯ ಖಾತೆಗಳನ್ನು ಖಾಲಿ ಮಾಡಿದ.
ಎಲ್ಲಾ ಚಿನ್ನಾಭರಣ ಪಡೆದ. ಆಕೆಯ ಆಸ್ತಿ ಮೇಲೆ ನಿಯಂತ್ರಣ ಬಯಸಿದ.
ಈ ಪ್ರಕರಣ ಪತಿಯೊಬ್ಬ ವಿಶ್ವಾಸದ್ರೋಹವೆಸಗಿದ
ಕೃತ್ಯ ಎಂದು
ಅದನ್ನು ನ್ಯಾಯಾಲಯದ ಗಮನಕ್ಕೆ ತರಲಾಯಿತು.
ಇದು ಬೇರಿನ್ನೇನಲ್ಲ, ಲಾಭಕ್ಕಾಗಿ ಮಾಡಿದ ಕೊಲೆಯಾಗಿದೆ.
ಪ್ರತಿ ಬಾರಿ, ಒಂದು ನಿರ್ಧಾರಕ್ಕೆ ಬರುವ ಮೊದಲು,
ಕಾರ್ಯತಃ, ನಾನು ನಿದ್ದೆಗೆಡುತ್ತೇನೆ.
ನಾನು ವಾಸ್ತವಗಳನ್ನು ಮತ್ತೆ ಮತ್ತೆ ಪರಿಶೀಲಿಸುತ್ತೇನೆ.
ಸಂಪೂರ್ಣ ಸಾಕ್ಷ್ಯದ ಆಧಾರದ ಮೇಲೆ, ನಾವು ತೀರ್ಮಾನಕ್ಕೆ ಬಂದ ಮೇಲೆ,
ಪೆಟ್ಟಿಗೆಯಲ್ಲಿ ಪತ್ತೆಯಾದ ಆ ಅಸ್ಥಿಪಂಜರ, ಆ ಮನೆಯಲ್ಲಿ ಹೂತುಹಾಕಿದ್ದದ್ದು
ಶಾಕಿರೇದೇ ಆಗಿತ್ತೆಂದು ತಿಳಿಯಿತು.
"ಆರೋಪಿಗೆ ಸಾಕಷ್ಟು ಉದ್ದೇಶವಿತ್ತು,
"ತನ್ನ ಪತ್ನಿಯ ಕೊಲೆಗೈಯ್ಯುವ ಅವಕಾಶವಿತ್ತು,
"ಆಕೆಯ ಆಸ್ತಿ ತನ್ನದಾಗಿಸಿ ತಾನು ಶ್ರೀಮಂತನಾಗುವ ಏಕೈಕ ಉದ್ದೇಶದಿಂದ.
"ನನ್ನ ಅಭಿಪ್ರಾಯದಲ್ಲಿ, ಈ ಪ್ರಕರಣದ ವಾಸ್ತವಾಂಶಗಳು
"ಅಪರೂಪದಲ್ಲೇ ಅಪರೂಪ ಪ್ರಕರಣದ ವರ್ಗದಲ್ಲಿ ಸೇರುತ್ತದೆ.
ಈ ವ್ಯಕ್ತಿ ಕೊಲೆ ಪ್ರಕರಣದ ತಪ್ಪಿತಸ್ಥ.
ಮರಣದಂಡನೆ
ಪ್ರಾಸಿಕ್ಯೂಶನ್ ಪರ ಸಲ್ಲಿಕೆಗಳನ್ನು ನ್ಯಾಯಾಧೀಶರು ಒಪ್ಪಿದ್ದಾರೆ
ಮತ್ತು ಆರೋಪಿಗೆ ಮರಣದಂಡನೆ ಆದೇಶಿಸಿದ್ದಾರೆ,
ಮತ್ತು ಆತನನ್ನು ಗಲ್ಲಿಗೇರಿಸಬೇಕೆಂದು.
ಇದು ನನ್ನ ತಾಯಿಯ ಸಾವಿಗೆ ಪರಿಹಾರವಲ್ಲ
ಏಕೆಂದರೆ ಆಕೆ ವಾಪಸ್ ದೊರೆಯುವುದಿಲ್ಲ.
ಆದರೆ ನ್ಯಾಯ ದೊರಕಿದೆ.
ಇಂದು ತುಂಬಾ ಖುಷಿಯಾಗಿರುವೆ. ಇನ್ನೂ ಐದು ವರ್ಷ ತೆಗೆದುಕೊಂಡಿದ್ದರೂ ಪರವಾಗಿರಲಿಲ್ಲ.
ನಾವು ಫಲಿತಾಂಶಕ್ಕಾಗಿ ನಿರೀಕ್ಷಿಸುತ್ತಿದ್ದೆವು.
ಇದಕ್ಕಾಗಿ ನಾನು ಕೃತಜ್ಞಳಾಗಿರಬೇಕು.
ನಮ್ಮ ಪರ ವಿಜಯ ದೊರಕಿರುವುದು ನನಗೆ ತುಂಬಾ ಖುಷಿ ನೀಡಿದೆ.
ನನ್ನ ಉದ್ದೇಶ ಮತ್ತು ನಾನು ವಾದಿಸಿದ್ದು ದೋಷಮುಕ್ತಿಗಾಗಿ ಆಗಿತ್ತು. ಏಕೆಂದರೆ
ಈ ತೀರ್ಪು ಖಂಡಿತವಾಗಿ ಕಾನೂನಾತ್ಮಕವಾಗಿ ನಿಲ್ಲುವುದಿಲ್ಲ.
ನಾನು ಕರ್ನಾಟಕ ರಾಜ್ಯದ ವಕೀಲನಾಗಿದ್ದೆ.
ಪ್ರಕರಣ ಅಂತಿಮ ವಿಚಾರಣೆಗೆ ಬಂದ ಸಮಯ,
ಸುಪ್ರೀಂ ಕೋರ್ಟ್ ಮರಣದಂಡನೆಯನ್ನು ಎತ್ತಿಹಿಡಿಯುವುದೇ ಎಂಬ ಪ್ರಶ್ನೆಯಿತ್ತು.
ಇಬ್ಬರೂ ನ್ಯಾಯಾಧೀಶರಿಗೆ ಹೇಳಿದೆ,
"ಪುರಾಣಗಳ ಬಗ್ಗೆ ಎಷ್ಟು ತಿಳಿದಿರುವಿರೆಂದು ಗೊತ್ತಿಲ್ಲ,
"ಆದರೆ ಭಾರತದಲ್ಲಿ ಪ್ರತಿಯೊಬ್ಬರಿಗೆ ಸರಿ ಎಂದು ಕಾಣುವ ತೀರ್ಪೊಂದಿದೆ.
"ರಾವಣನ ಪಾಪಕೃತ್ಯವು ಆತ ಸೀತೆಯನ್ನು ಅಪಹರಿಸಿದ್ದು ಮಾತ್ರವಲ್ಲ,
"ಆದರೆ ಆಕೆಯನ್ನು ಅಪಹರಿಸಿದ್ದು ಕೇಸರಿ ಬಟ್ಟೆಗಳನ್ನು ಧರಿಸಿ. "
ಅಂದರೆ, ಆತ ಸನ್ಯಾಸಿಯಂತೆ ಬಟ್ಟೆ ಧರಿಸಿ ಬಂದು ಆಕೆಯನ್ನು ಅಪಹರಿಸಿದ.
ಮರಣದಂಡನೆ ಶಿಕ್ಷೆ ವಿಧಿಸದ ಹಲವಾರು ಪ್ರಕರಣಗಳಿವೆ.
ಆತನೇನೂ ಕುಖ್ಯಾತ ಕ್ರಿಮಿನಲ್ ಅಲ್ಲ ಅಥವಾ ಸುಧಾರಣೆಯಾಗದವನಲ್ಲ.
ಸಾಕ್ಷ್ಯ ಎಲ್ಲಿದೆ?
ಮಹಿಳೆಯ ಮೃತದೇಹ ಮನೆಯೊಳಗಿನ
ಗುಂಡಿಯಿಂದ ದೊರೆಯಿತು.
ಈ ವ್ಯಕ್ತಿ ಆ ಮನೆಯಲ್ಲೇ ವಾಸಿಸತೊಡಗಿದ,
ಆಕೆ ಜೀವಂತವಾಗಿದ್ದಾಳೆ, ಅಮೆರಿಕಾಗೆ ಹೋಗಿದ್ದಾಳೆ ಎಂದು ಜನರಿಗೆ ಹೇಳುತ್ತಾ ಹೋದ.
ಮತ್ತು ಆಕೆಯ ಮೃತದೇಹ ಪತ್ತೆಯಾದ ಪೆಟ್ಟಿಗೆ ನಿರ್ಮಿಸಲು ಬಡಗಿಯನ್ನು ನೇಮಿಸಿ
ಆತನೇ ಹೆಚ್ಚುವರಿ ಸಂದರ್ಭವನ್ನು ಸೃಷ್ಟಿಸಿದ್ದ.
ವಾಸ್ತವಗಳು ಸ್ಪಷ್ಟವಾಗಿದ್ದವು.
ಅಂತಿಮವಾಗಿ, ಮಾನ್ಯ ನ್ಯಾಯಮೂರ್ತಿ ಕಟ್ಜು ಮರಣದಂಡನೆ ವಿಧಿಸುವ ಪರವಾಗಿದ್ದರು.
ಮಾನ್ಯ ನ್ಯಾಯಮೂರ್ತಿ ಸಿನ್ಹಾ ಮರಣದಂಡನೆ ವಿಧಿಸಲಿಲ್ಲ.
ಅದೊಂದು ಭಿನ್ನ ತೀರ್ಪು ಆಗಿತ್ತು.
ದೇಶದಲ್ಲಿಯೇ ಮೊದಲ ಬಾರಿ
ಸುಪ್ರೀಂ ಕೋರ್ಟ್ ಹೇಳಿತ್ತು, "ಆತ ಜೈಲಿನಲ್ಲೇ ಬದುಕಲಿ, ಅಲ್ಲಿಯೇ ಸಾಯಲಿ" ಎಂದು.
ವಿಸ್ತೃತ ಪೀಠ ಹೇಳಿತು,
"ತಪ್ಪಿಸುವುದು ಅಸಾಧ್ಯ.
"ಆತ ಜೀವಿಸುವಷ್ಟು ಕಾಲ, ಜೈಲಿನಲ್ಲೇ ಜೀವಿಸಲಿ.
"ಆತ ಜೈಲಿನಲ್ಲಿ ಕೊನೆಯುಸಿರೆಳೆಯಲಿ. "
ಸುಪ್ರೀಂ ಕೋರ್ಟ್ ನೀಡಿದ ತೀರ್ಪು
ಮರಣದಂಡನೆಗಿಂತಲೂ ಹೆಚ್ಚಾಗಿದೆ.
ಜನರ ಪ್ರಕಾರ, ಬದುಕುವ ಅವಕಾಶ ಸಿಕ್ಕರೆ ಎಲ್ಲವೂ ಸಿಕ್ಕಹಾಗೆ.
ಆದರೆ ಸಿಕ್ಕ ಬದುಕು ಒಂದು ಕೊಳೆತ ತರಕಾರಿಯಂಥದ್ದು.
ನಾನು ಇಲ್ಲಿಯೇ ಸಾಯಬೇಕು.
ಅಂದೇ ಕೊಂದಿದ್ದರೆ ಉತ್ತಮವಾಗಿರುತ್ತಿತ್ತು.
ನನ್ನನ್ನು ಇಲ್ಲಿ ಸಾಯಲು ಸುಪ್ರೀಂ ಕೋರ್ಟ್ ಬಿಟ್ಟಿತು.
ಬೇಕಾಗಿದ್ದನ್ನು ತಿನ್ನಲು ಅಥವಾ ಬೇಕಾದ ಬಟ್ಟೆ ಧರಿಸಲು ಸಾಧ್ಯವಿಲ್ಲ.
ನನ್ನಿಷ್ಟದಂತೆ ಸಾಯಲೂ ಸಾಧ್ಯವಿಲ್ಲ.
ಅವರು ನನ್ನನ್ನೂ ಪೆಟ್ಟಿಗೆಯಲ್ಲಿ ಹಾಕಿ ಹೂತುಹಾಕುವ
ಶಿಕ್ಷೆ ವಿಧಿಸಿದ್ದರೆ, ನಾನು
ಖುಷಿಯಿಂದ ಒಪ್ಪುತ್ತಿದ್ದೆ.
ಪ್ರತಿ ದಿನ ಸಾಯುವ ಶಿಕ್ಷೆಯನ್ನು ಹೇಗೆ ಸಹಿಸಲಿ?
ಕಳೆದ 30 ವರ್ಷಗಳಿಂದ ಇದು ನನ್ನ ದಿನಚರಿಯಾಗಿಬಿಟ್ಟಿದೆ.
ತಿನ್ನು, ಕುಡಿ, ಮಲಗು. ತಿನ್ನು, ಕುಡಿ, ಮಲಗು.
ಇದನ್ನು ಹೊರತುಪಡಿಸಿ ಮಾಡಲು ಹೊಸತೇನೂ ಇಲ್ಲ.
ನಾನು ನನ್ನ ಸಾವಿಗಾಗಿ ಕಾಯುತ್ತಿರುವೆ.
ಕಟ್ ಮಾಡಿ.
ಶಿಕ್ಷೆ ನೀಡುವುದರ ಹಿಂದಿನ ಉದ್ದೇಶಗಳಲ್ಲೊಂದು
ಸುಧಾರಣೆ ತರುವುದು.
ಹಾಗಾಗಿ, ಈ ರೀತಿಯ ಶಿಕ್ಷೆ ಅಭೂತಪೂರ್ವ.
ಏಕೆ ಅಲೆದಾಡುತ್ತಿರುವೆ? ಎಷ್ಟು ತಿನ್ನಲು ಸಿಕ್ಕಿತು?
ಎಷ್ಟು ತಿಂದಿರುವೆ?
ಎಲ್ಲಾ ತಿನ್ನುತ್ತಾಳೆ. ಹಾವನ್ನೂ ಕೊಲ್ಲುತ್ತಾಳೆ.
ಹಾವು ಕಂಡಲ್ಲೆಲ್ಲಾ ಕೊಲ್ಲುತ್ತಾಳೆ. ಎಷ್ಟು ಆರಾಮ ಇದ್ದಾಳೆ ನೋಡಿ.
ಹೇಗಿರುವೆ? ಹೇ, ಆಕೆ ತುಂಬಾ ತುಂಟಿ.
ಇಲ್ಲಿ ಸುಮ್ಮನೆ ಮಲಗು. ನೋಡು. ನಿನ್ನ ಕಾಲು...
ನಿನ್ನ ಹೊಟ್ಟೆಯಲ್ಲಿ ಏನಿದೆ? ಮರಿಗಳಿವೆಯೇ? ಅಲ್ಲವೇ?
ನೀನು ಎಷ್ಟು ಒಳ್ಳೆಯವಳು? ಸರಿ ತಾನೇ? ಬಾ.
ನೀನು ಶಾಕಿರೇಳ ಮರುಜನ್ಮವೇ?
ಆರೋಪಿಗೆ ಏನಾದರೂ ಹೇಳಲು ಅವಕಾಶ ನೀಡಬೇಕೆಂದು ನಮಗೆ ಅನಿಸಿತು.
ಆತ "ಹೌದು, ಕ್ಷಮಿಸಿ" ಅನ್ನಬಹುದಾಗಿತ್ತು.
"ನಾನು ಮಾಡಿದೆ. " ಆದರೆ ಅವನ ಮುಖದಲ್ಲಿ ನಮಗೆ ಪಶ್ಚಾತ್ತಾಪ ಕಾಣಲಿಲ್ಲ.
ವಾಸ್ತವವಾಗಿ, ಆತ ಮಾಧ್ಯಮಕ್ಕೆ ಹೇಳಿದ್ದ,
"ನನಗೆ ವಿಷಾದಗಳಿಲ್ಲ, ಇಲ್ಲಿಯವರೆಗೂ ಅದು ಬಂದಿಲ್ಲ. "
ಸರಿ, ರೆಕಾರ್ಡಿಂಗ್.
ರೆಕಾರ್ಡಿಂಗ್.
ಶಾಕಿರೇ ಜೀವಂತವಾಗಿದ್ದರೆ...
-ಹೌದು. -ನೀವು ಈಗಲೂ ಜೊತೆಯಾಗಿರುತ್ತಿದ್ದಿರೇ?
-ಹಾಗಂದುಕೊಳ್ಳುವಿರಾ? -ಖಂಡಿತ.
ಖಂಡಿತ.
ಆಕೆ ಒಳ್ಳೆಯ ಮಹಿಳೆ. ಈಗಲೂ ಆಕೆಯನ್ನು ಪ್ರೀತಿಸ್ತೇನೆ.
ನೀವು
ಶಾಕಿರೇಳನ್ನು ಮಂಚದಿಂದ ಕೆಳಕ್ಕೆ ಪೆಟ್ಟಿಗೆಯೊಳಗೆ
ದೂಡುವಾಗ, ನಂತರ ಅದಕ್ಕೆ ಮೊಳೆ ಹೊಡೆಯುವಾಗ,
ನಿಮಗೆ ಹೇಗನಿಸುತ್ತಿತ್ತು?
ಆ ಸಮಯ, ನನ್ನ ಇಡೀ ತಲೆ ಕೆಲಸ ಮಾಡುತ್ತಿರಲಿಲ್ಲ.
ಹೇಗೆ ಬಚಾವ್ ಆಗುವುದು ಎಂಬ ಒಂದೇ ಯೋಚನೆಯಿತ್ತು.
ಬಚಾವ್ ಹೇಗಾಗಲಿ?
ಹೊರ ಜಗತ್ತಿಗೆ ತಿಳಿಯುವುದೆಂದು ಗೊತ್ತಿತ್ತು.
ರಕ್ತ ಮಾತನಾಡುವುದೆಂದು.
-ಒಂದು ದಿನ ಹೊರಬರುತ್ತದೆ. -ಸಿಕ್ಕಿಬೀಳುವಿರಿ ಎಂದು ಗೊತ್ತಿತ್ತೇ?
ಒಂದು ದಿನ ಸಿಕ್ಕಿಬೀಳುವೆ ಎಂದು ತಿಳಿದಿದ್ದೆ.
ಒಂದು ದಿನ ಸಿಕ್ಕಿಬೀಳುವೆ.
ಸಿಕ್ಕಿಬೀಳುವ ಬಗ್ಗೆ ಗೊತ್ತಿದ್ದರೆ,
ಪರಿಣಾಮಗಳಿಗೆ ಏಕೆ ಆತ ಸಿದ್ಧನಾಗಿರಲಿಲ್ಲ?
ಕ್ಲಿನಿಕಲ್ ಮನಃಶಾಸ್ತ್ರಜ್ಞೆ
ಅದು ಕುತೂಹಲಕಾರಿಯಲ್ಲವೇ?
ಆ ಸಮಯ, ನನ್ನ ಇಡೀ ತಲೆ ಕೆಲಸ ಮಾಡುತ್ತಿರಲಿಲ್ಲ.
ಹೇಗೆ ಬಚಾವ್ ಆಗುವುದು ಎಂಬ ಒಂದೇ ಯೋಚನೆಯಿತ್ತು.
ಅದು ಕುತೂಹಲಕಾರಿಯಲ್ಲವೇ? "ಹೇಗೆ ಬಚಾವ್ ಆಗುವುದು. "
ನಡೆಸಿದ ಅಪರಾಧದ ಪ್ರಮಾಣದ ಬಗ್ಗೆ ತಿಳಿಯದಿರುವುದು, ಅಪರಾಧ...
ಎಲ್ಲವೂ ಅವನ ಬಗ್ಗೆಯೇ. ಭಯ ಆತನ ಬಗ್ಗೆ ಮಾತ್ರ.
ಆಕೆಯನ್ನು ಕೊಂದ ನಂತರ, ಆತ ಮೃತದೇಹವನ್ನು ತನ್ನದೇ ಮನೆಯಲ್ಲಿ ಹೂತು ಬಿಟ್ಟ.
ಅದರ ಮೇಲೆ ಶಿಲೆಯ ನೆಲಹಾಸು ಹಾಕಿದ.
ಹಾಗೆ ಮಾಡಿದ್ದರಿಂದ ಯಾರಿಗೂ ಗೊತ್ತಾಗುವುದಿಲ್ಲ ಎಂದುಕೊಂಡ.
ಅಲ್ಲಿಯೇ ಪಾರ್ಟಿ ಮಾಡ್ತಿದ್ದ, ಸಂಗೀತ ಹಾಕ್ತಿದ್ದ ಹಾಗೂ ಜನರೊಂದಿಗೆ ನರ್ತಿಸುತ್ತಿದ್ದ.
ತಾವು ನರ್ತಿಸುತ್ತಿದ್ದ ನೆಲದ ಅಡಿಯಲ್ಲಿ ಶಾಕಿರೇಳನ್ನು ಹೂಳಲಾಗಿದೆ ಎಂದು
ಆತನ ಸ್ನೇಹಿತರಿಗೆ ತಿಳಿದಿರಲಿಲ್ಲ.
ಮೊದಲ ಕಥೆಗೆ ಅದೇ ಅಡಿಬರಹ ಇತ್ತು.
"ಡ್ಯಾನ್ಸಿಂಗ್ ಆನ್ ಗ್ರೇವ್. "
ಹೆಚ್ಚು ಯಾರೊಂದಿಗೂ ಬೆರೆಯದೇ ಇದ್ದರೂ, ಐಷಾರಾಮಿ ಜೀವನ ನಡೆಸುತ್ತಿದ್ದ.
ಆತನ ಪತ್ನಿಯನ್ನು ಪೆಟ್ಟಿಗೆಯಲ್ಲಿ ಹಾಕಿ ಸಮಾಧಿ ಮಾಡಿದ
ಅದೇ ಅಂಗಳದಲ್ಲಿ ಅಕ್ಷರಶಃ ಕುಡಿಯುವುದು, ಊಟ ಮಾಡುವುದು, ಪಾರ್ಟಿ ಮಾಡುವುದು.
ಪಾರ್ಟಿ ಮಾಡುವುದು, ನರ್ತಿಸುವುದು, ಡಿಸ್ಕೊ,
ಮತ್ತು ಮನೆ ಕೆಲಸದಾಕೆ ಹೇಳಿದಳು,
ಸಮಾಧಿ ಮೇಲೆ ಪಾರ್ಟಿ ನಡೆಸುವುದು.
ಅವನೊಬ್ಬ ಪ್ರಾಣಿ. ಮನುಷ್ಯನಲ್ಲ.
ಕಂಪೌಂಡಿನಲ್ಲಿ ನೀರಿನ ಸಂಪ್ ಮಾಡುವುದಾಗಿ ಆತ ಆಕೆಗೆ ಹೇಳಿದ್ದ.
ಅವಳನ್ನು ಅಲ್ಲಿ ನಿಲ್ಲಿಸಿ, ಅವಳ ಗೋರಿಗಾಗಿ ತೋಡುವಂತೆ ಮಾಡಿದ.
ಇಂದಿಗೂ, ನೀವು ಇನ್ನೂ ತಪ್ಪಿತಸ್ಥರೆಂದು ಭಾವಿಸುತ್ತೀರಾ?
ಒಮ್ಮೆ ಒಂದು ತಪ್ಪು ಮಾಡಿದಾಗ, ಅದನ್ನು ಮುಚ್ಚಲು ಎರಡನೇ ತಪ್ಪು ಮಾಡುವೆವು.
ನೀವು ಮೂರನೇ ತಪ್ಪು, ನಾಲ್ಕನೇ ತಪ್ಪು ಮಾಡುವಿರಿ.
ಮತ್ತು ಅದು ನನಗೆ ಆಗುತ್ತಿತ್ತು ಕಾರಣ ನಾನೊಬ್ಬ ದುಷ್ಕರ್ಮಿಯಲ್ಲ.
ನೀವು ಶಾಕಿರೇಗೆ ನಿಷ್ಠರಾಗಿದ್ದಿರೇ?
ನಾನು ಶಾಕಿರೇಳಿಗೆ ನಿಷ್ಠನಾಗಿದ್ದೆ. ಆಕೆಗೆ ನಿಷ್ಠನಾಗಿದ್ದೆ.
ಆಕೆ ನನಗೆ ನಿಷ್ಠಳಾಗಿದ್ದಳು.
ಆತ ಮಾತನಾಡುವ ರೀತಿ, ವಿವಿಧ ಘಟನೆಗಳ ಬಗ್ಗೆ ಮಾತನಾಡುವ ರೀತಿ,
ಜೀವನದ ಬಗ್ಗೆ, ಆತನ ವೈಶಾಲ್ಯತೆ, ಇತರರಿಗ ಸಹಾಯ ಮಾಡುವುದು,
ಆತ ಈ ಅಪರಾಧ ಮಾಡಿದ್ದಾನೆಯೇ ಇಲ್ಲವೇ ಎಂದು ಯೋಚಿಸುವಂತಾಗುತ್ತದೆ.
ಈ ವ್ಯಕ್ತಿ ಬಗ್ಗೆ ನೀವು ಅನುಕಂಪ ಹೊಂದಿದರೆ,
ಮತ್ತು ಕೆಲ ಗಂಟೆಗಳಲ್ಲಿ,
ಶಾಕಿರೇ ಏನು ಅನುಭವಿಸಿರಬಹುದೆಂದು ಯೋಚಿಸಿ ನೋಡಿ.
ಆತನನ್ನು ಆಕೆ ಅದೆಷ್ಟು ನಂಬಿರಬೇಕು, ವಿಶ್ವಾಸವಿಟ್ಟಿರಬೇಕು.
ಅವರು ಆಗ ಅದನ್ನು ನಂಬಿರದೇ ಇದ್ದಿರಬಹುದು.
ನಾನು ಶಾಕಿರೇಳ ಕೊಲೆ ಮಾಡಿಲ್ಲ.
"ನೀನು ಕೊಲೆ ಮಾಡಿದೆ" ಎನ್ನುತ್ತಾರೆ. ಏಕೆಂದರೆ ಅದು ಅವರಿಗೆ ಸೂಕ್ತ.
ಸಂಭವನೀಯ. ಅದು ಸಂಭವನೀಯವಾಗಿದೆ.
ಆದರೆ, ಸತ್ತ ವ್ಯಕ್ತಿ ಕಂಬಳಿಗಳನ್ನು ಹಿಡಿದುಕೊಂಡು ಓಡಾಡುವುದಿಲ್ಲ.
ಆ ಶವಪೆಟ್ಟಿಗೆ ತುಂಬಾ ಉಗುರಿನಿಂದ ಗೀರಿದ ಗುರುತುಗಳಿದ್ದವು.
ಆಕೆಗೆ ಪ್ರಜ್ಞೆ ಮರಳಿತ್ತು. ಆಕೆ ಪೆಟ್ಟಿಗೆಯ ಬದಿಗಳಲ್ಲಿ ಬಡಿಯಲಾರಂಭಿಸಿದ್ದರು.
ಮೇಲ್ಭಾಗದಲ್ಲಿ, ಬದಿಗಳಲ್ಲಿ,
ಎಲ್ಲಿ ಆಕೆಗೆ...
ತೂತು ಮಾಡಬಹುದು ಎಂದು ಅನಿಸಿತೋ ಅಲ್ಲಿ,
ಅಥವಾ ತೆರೆಯಬಹುದಾದ ಸಾಧ್ಯತೆಯಿರುವಲ್ಲಿ.
ಅಲ್ಲಿ ಆಕೆ ಉಗುರುಗಳಿಂದ ಪರಚಲು ಆರಂಭಿಸಿದ್ದರು.
ಆಕೆ ಬದಿಗಳಲ್ಲಿ ಬಹಳಷ್ಟು ಪರಚಿರಬೇಕು.
ಆಕೆಯ ಮೃತದೇಹ ಹೊರತೆಗೆದಾಗ, ಆಕೆಯ ಉಗುರುಗಳಲ್ಲಿ ಮರದ ಚಕ್ಕೆಗಳಿದ್ದವು.
ಎರಡೂ ಕಡೆಗಳಲ್ಲಿ, ಶವಪೆಟ್ಟಿಗೆಯಿಂದ ಹೊರಗೆ ಬೆರಳು ಹಾಕಬಹುದೆಂಬ ನಿರೀಕ್ಷೆಯಲ್ಲಿ
ಆಕೆ ಉಗುರುಗಳಿಂದ ವಿಪರೀತವಾಗಿ ಪರಚಿದ್ದರು.
ತನ್ನೆಲ್ಲಾ ಶಕ್ತಿಯನ್ನು ಬಳಸಿದಳು.
ಆದರೆ ಸಾಧ್ಯವಾಗಲಿಲ್ಲ, ಸಂಪೂರ್ಣ ಬಂಧಿಯಾಗಿಸಲಾಗಿತ್ತು.
ಆಕೆಯನ್ನು ಜೀವಂತ ಹೂಳಲಾಗಿತ್ತು.
ಒಳಗೆ ಹೋದಾಗ ಆಕೆ ಸತ್ತಿರಲಿಲ್ಲ.
ಆಕೆಗೆ ಮಾತ್ರೆಗಳನ್ನು ನೀಡಿರುವ,
ಒಳಗೆ ದೂಡಿರುವ ಬಗ್ಗೆ ನಮ್ಮ ಮುಂದೆ ಸ್ಪಷ್ಟ ಸಾಕ್ಷ್ಯವಿದೆ.
ಆಕೆ ಸತ್ತಿದ್ದಳೆಂದು ಆತ ಯಾರಿಗೂ ಹೇಳಲಿಲ್ಲ.
ಆಕೆಯನ್ನು ಕೊಂದು, ಹೂತು
ನಂತರ ಕಲ್ಲುಗಳನ್ನು ಹಾಕಿದ ಮೇಲೆ,
ದೇಹ ಹೂತ ಸ್ಥಳದಲ್ಲಿ ತುಳಸಿ ಗಿಡ ನೆಟ್ಟ,
ನಂತರ ಹಾಲೆರೆದ. ಏಕೆ ಹಾಗೆ ಮಾಡಿದ?
ಸಾಗರ್ ಕೇಂದ್ರ ಕಾರಾಗೃಹ ಸಂದರ್ಶಕರ ನಿಷೇಧ
ಕಂಪ್ಯೂಟರ್, ಟ್ಯಾಬ್, ಫೋನ್ ನಿರ್ಬಂಧಿಸಿದೆ
ಈ ಆಡಿಯೋ ಸಿಬ್ಬಂದಿಯ ಪರಿಕರದಿಂದ.
ಇದು ಶಾಕಿರೇಳ ಕಂಠವೇ?
ಅದು ಶಾಕಿರೇಳ ಕಂಠ.
ಇದು ಆಕೆಯ ಕಂಠವಲ್ಲವೇ?
ಕ್ರೂರಿ ಮನುಷ್ಯ. ಸಂಚು ಹೂಡಿದ.
ಶಾಕಿರೇಳ ತಾಯಿ
ಆಕೆ ಕೂಡ ತಾಯಿಯಾಗಿದ್ದಳು. ನನ್ನಂತೆ ಆಕೆ ಕೂಡ ತಾಯಿಯಾಗಿದ್ದಳು.
ಅದರ ಬಗ್ಗೆ ಮೊದಲು ಕೇಳಿದಾಗ,
ನಾನು ಸಬಾಹ್ ಜೊತೆ ಮಾತನಾಡುವಾಗ, ಮನಸ್ಸಿನಲ್ಲಿ ಏನೋ ಓಡಾಡುತ್ತಿತ್ತು.
ಆಕೆಗೆ ನಾಲ್ಕು ಸುಂದರ ಪುತ್ರಿಯರು.
ಸುಂದರವಾದ ಮನೆ, ಶ್ರೀಮಂತ ಪತಿ. ಒಳ್ಳೆಯ...
ಹುದ್ದೆಯಲ್ಲಿದ್ದ ಪತಿ.
ಆಕೆ ಹೇಗೆ...
ಆಕೆಯ ಭಾವನೆ, ದುರ್ಬಲತೆಯೊಂದಿಗೆ
ಚೆಲ್ಲಾಟವಾಡುವವನೊಂದಿಗೆ ಸೇರಿಕೊಂಡಳು?
ಇದು ತುಂಬಾ ಯೋಚಿಸುವಂತೆ ಮಾಡಿತು.
ಶಾಕಿರೇ ನನಗೆ ಹೇಳಿದ್ದು ನೆನಪಿದೆ
"ಅಜ್ಜ ನನ್ನೊಂದಿಗೆ ವಿಹಾರ ಮಾಡುವಾಗ ನನಗೆ 12 ವರ್ಷ. "
"ನೀನು ಅಕ್ಬರನ ವರಿಸುವೆ" ಎಂದಿದ್ದರು.
ತಮ್ಮ ಅಮ್ಮಂದಿರ ಮೂಲಕ ಮೊದಲ ಸೋದರ ಸಂಬಂಧಿಗಳು.
ಅವರಿಗೆ ಅಜ್ಜ ಸರ್ ಮಿರ್ಝಾ ಎಂದರೆ ತುಂಬಾ ಪ್ರೀತಿ.
ಅವರೆಂದರೆ ತುಂಬಾ ಪ್ರೀತಿ.
ಮಗುವಿಗೆ ಹೇಳಿದಾಗ, ಅದು ಮನಸ್ಸಿನಲ್ಲಿ ಬೇರೂರುತ್ತದೆ.
ಅಥವಾ ಅವರು ಹೇಳಿದ್ದರಿಂದ ಅದರ ವಿರುದ್ಧ ಆಕೆ ಹೋಗಿರಲಿಲ್ಲ.
ನನಗನಿಸುತ್ತದೆ, ಪ್ರಾಯಶಃ ಆಕೆ
ಅದನ್ನು ಒಪ್ಪಿಕೊಂಡಿದ್ದರು, ಆದ್ದರಿಂದ ಆಕೆಯ ಧೋರಣೆ, ಆಕೆಯ...
ಭಾವನೆಗಳು ಬೇರೆಯಾಗಿರಬಹುದು.
ಮತ್ತು ಶಾಕಿರೇ, ಆಕೆ ಮಹತ್ವಾಕಾಂಕ್ಷಿಯಾಗಿದ್ದರು.
ಆಕೆ ಬಹಳ ಮಹತ್ವಾಕಾಂಕ್ಷಿ.
ಆಕೆಯ ಬಳಿ ತುಂಬಾ ಒಳ್ಳೆಯ ಸ್ಥಿರಾಸ್ತಿ ಇತ್ತು ಬೆಂಗಳೂರಿನಲ್ಲಿ.
ಸಾಧಿಸುವ ಉತ್ಕಟ ಇಚ್ಛೆ ಇತ್ತು.
ಅದು ಆಕೆಯ ರಕ್ತದಲ್ಲಿಯೇ ಇತ್ತು ಎನ್ನಬಹುದು.
ಆಘಾ ಆಲಿ ಅಸ್ಗರ್ ಬಿಲ್ಡರ್ ಆಗಿದ್ದರಿಂದ.
ಸಮೀರ್ ಖಾನ್, ಇನ್ನೊಬ್ಬ ಸೋದರ ಸಂಬಂಧಿ
ಹೆಸರುವಾಸಿ ಬಿಲ್ಡರ್ ಆಗಿದ್ದರು.
ಆಕೆ ಅದನ್ನು ಹೇಳಿರಬಹುದು, ಭಾವಿಸಿರಬಹುದು,
ಅದೇ ಕಾರಣಕ್ಕೆ ಆಕೆಗೆ ಆ ಹಾದಿಯಲ್ಲಿ ಹೋಗಬೇಕಿತ್ತು.
ಜೀವನೋತ್ಸಾಹವಿತ್ತು.
ಶಾಕಿರೇಳ ಸ್ನೇಹಿತೆ
ಜೀವನೋತ್ಸಾಹ ಮತ್ತು ವಿಭಿನ್ನ.
ನಾನು ಅದನ್ನು
ಆ ಸಪ್ಪೆ ಸತ್ಕಾರಕೂಟದಲ್ಲಿ
ಯಾವತ್ತೂ ತುಂಬಾ ಸುಂದರ ನೆನಪು ಅಂದುಕೊಳ್ಳುವೆ.
ಇರಾನಿನಲ್ಲಿದ್ದ ಉದ್ಯೋಗಿಗಳು
ಮತ್ತು ಭಾರತೀಯ ನಾಗರಿಕರಿಗೆ ಒಂದು ಸತ್ಕಾರಕೂಟ ಏರ್ಪಡಿಸಲಾಗಿತ್ತು.
ಓರ್ವ ಬಹಳ ಆಕರ್ಷಕ ಮಹಿಳೆ ಒಳ ಬಂದರು.
ಗುಲಾಬಿ ಬಣ್ಣದ ಷಿಫಾನ್ ಸೀರೆ ಉಟ್ಟಿದ್ದರು.
ತುಂಬ ಸುಂದರ ಬೆಳ್ಳಿ ಕಸೂತಿಯಿತ್ತು.
ಮತ್ತು ಆಳ ಕುತ್ತಿಗೆ ಇತ್ತು.
ಆಕೆ ಹಾಗೆ ಆಗಾಗ ಮಾಡುತ್ತಿರಲಿಲ್ಲ ಎಂದು ಅನಿಸಿತ್ತು.
ಆಕೆ ಬಂದು ನನ್ನ ಪಕ್ಕ ನಿಂತರು.
ನಂತರ ಕೇಳಿದರು, "ಹೇಗೆ ನಿರ್ವಹಿಸುವಿರಿ?"
ನಾನು ಹೇಳಿದೆ, "ಎಲ್ಲರಂತೆ. "
ನಾವು ನಿರ್ವಹಿಸಬೇಕು. ನಮಗೆ ಆಯ್ಕೆಗಳಿಲ್ಲ.
ನಂತರ ಆಕೆ ನಕ್ಕರು, ಮತ್ತು ಆಚೆ ಹೋದರು.
ಆತನ ಫೋಟೋ ನೋಡಿದಾಗ ನನಗೆ ಆಘಾತವಾಗಿತ್ತು,
ಆತ ಏನು ಧರಿಸಿದ್ದ, ಆತ ಹೇಗಿದ್ದ ಎಂದು ನೋಡಿ.
ಅಂದರೆ, ಶ್ರೀ ಖಲೀಲಿ ಅವರ ತದ್ವಿರುದ್ಧವಾಗಿತ್ತು.
ಆಕೆ ತನಗಾಗಿ ಒಂದು ಸ್ಥಾನ ಹುಡುಕುತ್ತಿದ್ದಳು.
ಅದು ಸಂಪೂರ್ಣ ಬಂಡಾಯ.
ಈ ರೀತಿ ಜೀವಿಸುವುದಕ್ಕಿಂತ, ನಾನು ಚರಂಡಿಗೆ ಬೀಳುವೆ ಅಂತ.
ಆಕೆ ತಪ್ಪು ನಿರ್ಧಾರ ಕೈಗೊಂಡರು.
ಆದರೆ ಆಕೆ ಕೈಗೊಂಡರು.
ಆಕೆ ಮುರಳಿ ಮನೋಹರ್ ಮಿಶ್ರಾ ಮೇಲೆ ಬಹಳ ಭರವಸೆಯಿಟ್ಟರು.
ಆಕೆಯ ಮನಸ್ಸು ನನಗೆ ಬದಲಾಯಿಸಬಹುದಾಗಿತ್ತು ಎಂದು ನನಗೆ ಅನಿಸುತ್ತಿಲ್ಲ.
ಎಸ್. ಎಸ್. ಮ್ಯಾನ್ಶನ್
ಆಕೆ ಸಬಲೆಯಾಗಿದ್ದರು. ಒಮ್ಮೆ ಆಕೆ
ಒಂದು ಹಾದಿಯ ಬಗ್ಗೆ ನಿರ್ಧರಿಸಿದ್ದರೆ,
ಬದಲಾಯಿಸುವುದು ಆಕೆಗೆ ಕಷ್ಟವಾಗಿತ್ತು.
ಆತನ ಬಗ್ಗೆ ಆಕೆಗೆ ನಾನು ಎಚ್ಚರಿಸಿದೆ.
ನಾನು ಹೇಳಿದೆ, "ನೋಡು, ಅಂತಹ ಜನರು ಹಣದ ಹಿಂದೆ ಮಾತ್ರ ಇರುತ್ತಾರೆ. "
ಶಾಕಿರೇ ಆಂಟಿಯ ತಾಯಿ, ಆಂಟಿ ಗೌಹರ್ ತಾಜಿಗೆ
ಪುತ್ರಿಯ ಬಗ್ಗೆ ಬಹಳ ಪ್ರೀತಿ.
ದುರದೃಷ್ಟವಶಾತ್, ಆಕೆ ಆತನ ವಿವಾಹವಾದ ನಂತರ
ಆ ಸಂಬಂಧ ಹಳಸಿತ್ತು.
ಆಸ್ತಿ ತಾಯಿಗೆ ಸೇರಿತ್ತು. ಆಕೆಗೆ ಅದರ ಕೆಲ ಭಾಗ ವಾಪಸ್ ಬೇಕಿತ್ತು.
ನನಗನಿಸುತ್ತದೆ, ಆಕೆಯ ಜೀವನದ ನಂತರದ ಭಾಗದಲ್ಲಿ,
ಕುಟುಂಬದ ಜೊತೆ ಭೇಟಿಯಾಗಲು ಅಥವಾ ಮಾತನಾಡಲು
ಆಕೆಗೆ ಅನುಮತಿಯಿರಲಿಲ್ಲ.
ಆಕೆ ಮಾಡಿದ ಕೆಲಸಕ್ಕೆ...
ಅನಾಮಧೇಯ ಕುಟುಂಬ ಸ್ನೇಹಿತ
...ತಕ್ಕ ಶಾಸ್ತಿಯಾಯಿತು ಎಂದು ಕೆಲವರೆಂದರು.
ಮೃತದೇಹ ಹೊರತೆಗೆದಾಗ, ಗುರುತಿಸಲು ಹೆತ್ತವರಿಗೆ ಹೇಳಲಾಯಿತು.
ಐಜಿಪಿ, ಅಪರಾಧ ಉಸ್ತುವಾರಿ, ಬಂದು ನನ್ನೊಂದಿಗೆ ಮಾತನಾಡಿದರು.
ನನ್ನ ಸಂಬಂಧ ಕೇಳಿದರು.
ನನ್ನ ತಾಯಿಯ ಸೋದರಸಂಬಂಧಿ ಎಂದು ಹೇಳಿದೆ.
ಆತ "ನಾನು ಧರ್ಮನಿಷ್ಠ ಕ್ರೈಸ್ತ.
"ಕುಟುಂಬ ತ್ಯಜಿಸುವವರನ್ನು ದೇವರು ತ್ಯಜಿಸುವ" ಎಂದರು.
ಆಂಟಿ ಶಾಕಿರೇ ತನ್ನ ಕುಟುಂಬವನ್ನು ಮುರಳಿ ಮನೋರ್ ಮಿಶ್ರಾನಂತಹ ವ್ಯಕ್ತಿಗಾಗಿ
ತೊರೆದಿರುವುದರಿಂದ ಆತ ಹಾಗೆ ಹೇಳಿದರು.
ದೇವರು ಕೂಡ ಆಕೆಯ ಕೈಬಿಟ್ಟನೆಂದು.
ದೇವರು ಆಕೆಯ ಪರವಾಗಿ ಇರದೇ ಇದ್ದುದರಿಂದ ಅದು ನಡೆಯಿತೆಂದು.
ಅಸ್ಕಾರಿ ದಫನಭೂಮಿ ಬೆಂಗಳೂರು
ನನ್ನ ಹೆಸರು ಝೈನುಲ್ ಅಬ್ದಿನ್. ನಾನು ಇಲ್ಲಿ ಕೆಲಸ ಮಾಡುತ್ತೇನೆ.
ಸ್ವಚ್ಛಗೊಳಿಸುವುದು, ಸ್ಥಳ ನೋಡಿಕೊಳ್ಳುವುದು.
ಇದು ಬೆಂಗಳೂರಿನ ಶಿಯಾ ದಫನಭೂಮಿ.
ಇಲ್ಲಿದೆ ಖ್ಯಾತ ವ್ಯಕ್ತಿಯ ಗೋರಿ,
ಮಿರ್ಝಾ ಮೊಹಮದ್ ಇಸ್ಮಾಯಿಲ್.
ಈ ದಫನಭೂಮಿ ಮತ್ತೆಲ್ಲವೂ ಮಿರ್ಝಾ ಇಸ್ಮಾಯಿಲ್ ಕಾರಣ ಇದೆ.
ಗೌಹರ್ ತಾಜ್ ಬೇಗಂ.
ಮಿರ್ಝಾ ಗುಲಾಂ ಹುಸೈನ್ ನಮಾಝಿ.
ಇಲ್ಲಿದೆ ಅವರ ಕುಟುಂಬದ ಗೋರಿ.
ಮೃತದೇಹ ಹೊರೆತೆಗೆದ ನಂತರ,
ಹೆತ್ತವರು ಮುಸ್ಲಿಂ ದಫನಭೂಮಿಯಲ್ಲಿ ಹೂಳಲು ಬಯಸಿದರು.
ಆದರೆ ಆಕೆ ತಪ್ಪು ಕೆಲಸ ಮಾಡಿದ್ದಾಳೆಂಬ ಕಾರಣಕ್ಕೆ
ಬೆಂಗಳೂರಿನ ಜನರು ಅನುಮತಿಸಲಿಲ್ಲ.
ಬೆಂಗಳೂರು ದಫನಭೂಮಿಯಲ್ಲಿ ಆಕೆಯನ್ನು ಹೂಳಲು ಅನುಮತಿಸಲಿಲ್ಲ.
ಆತ ಮಾಡಿದ್ದು ಸಂಪೂರ್ಣವಾಗಿ ಅಕ್ಷಮ್ಯ.
ಈ ಸತತ ಜೈಲು ಶಿಕ್ಷೆ,
ಬಿಡುಗಡೆಯ ಆಶಾವಾದವಿಲ್ಲದೆ,
ಒಂದು ಸೂಕ್ತ ಶಿಕ್ಷೆಯಾಗಿತ್ತು.
ಉಚ್ಛ ನ್ಯಾಯಾಲಯ ಈಗಾಗಲೇ ಹೇಳಿದೆ
ಬದುಕು ಅಂತ್ಯವಾಗುವ ತನಕ ಏಕೆ ಈ ಜೈಲು ಶಿಕ್ಷೆ ವಿಧಿಸಲಾಗಿದೆ ಎಂದು.
ಕಾರಣ, ಸಮಾಜದಲ್ಲಿ ಇತರ ಸಾಮಾನ್ಯ ಮನುಷ್ಯರೊಂದಿಗೆ
ಬಾಳಲು ಆತ ಅನರ್ಹ.
ಮಿ. ಅಕ್ಬರ್ ಖಲೀಲಿ, ನಿಮ್ಮನ್ನು ಉಲ್ಲೇಖಿಸಿ ರೆಕಾರ್ಡ್ ಮಾಡುತ್ತಿರುವೆ.
30 ವರ್ಷ ಜೈಲಿನಲ್ಲಿದ್ದ ಬಳಿಕ ಶ್ರದ್ಧಾನಂದ ಕ್ಷಮಾದಾನಕ್ಕೆ ಮನವಿ ಮಾಡಿದ್ದಾನೆ.
ಇದರ ಬಗ್ಗೆ ನಿಮ್ಮ ಅಭಿಪ್ರಾಯ, ನೀವು
ಕಳೆದ ವರ್ಷಗಳಲ್ಲಿ ಪ್ರತಿಯೊಂದು ವಿಚಾರಣೆಗೆ ಹಾಜರಾಗಿರುವುದರಿಂದ.
ಅಕ್ಬರ್ ಖಲೀಲಿ ಅವರಿಂದ ಅಧಿಕೃತ ಹೇಳಿಕೆ
ಆತನಿಗೆ ತನ್ನನ್ನು ಸಮರ್ಥಿಸಿಕೊಳ್ಳಲು
ಎಲ್ಲ ಅವಕಾಶ ನೀಡಲಾಗಿತ್ತು.
ಆದರೆ ಅಂತಿಮವಾಗಿ ನ್ಯಾಯ ಮೇಲುಗೈ ಸಾಧಿಸಿದೆ.
ಒಂದು ಭಯಾನಕ ಹತ್ಯೆಗೈಯ್ಯಲು
ಎಲ್ಲದರಿಂದ ಸಾಕಷ್ಟು ಲಾಭ ಗಿಟ್ಟಿಸಿದ
ಒಬ್ಬ ವಂಚಕ
ಹಾಗೂ ಕೆಟ್ಟ ಅಪರಾಧಿಗಾಗಿ
ಸುಪ್ರೀಂ ಕೋರ್ಟಿನ ತೀರ್ಪನ್ನು
ತಳ್ಳಿಹಾಕುವುದು
ಸರಿಯಾಗದು.
ನೀವು ಕೇಳಿದ್ದರಿಂದ,
ನನ್ನ ಅಭಿಪ್ರಾಯ ನೀಡುತ್ತಿರುವೆ.
ಹೌದು.
ಗೌಹರ್ ತಾಜ್ ಒಮ್ಮೆ
ನನ್ನ ಸೋದರಿ ನಿಧನರಾದಾಗ ಅಮ್ಮನನ್ನು ಭೇಟಿಯಾಗಲು ಬಂದಿದ್ದರು.
ಅದು ಬಹಳ ಹಿಂದೆ.
ಆಗ ಮಗಳ ನೆನೆದು ಅತ್ತು ಹೇಳಿದರು,
"ನಿಮ್ಮ ಮಗಳಿಗೆ ಕನಿಷ್ಠ ದಫನ ದೊರೆಯಿತು.
"ನನ್ನ ಮಗಳಿಗೆ ಅದು ಕೂಡ ದೊರಕಿಲ್ಲ. "
ಅದು ಆಕೆಯ ನೋವಾಗಿತ್ತು.
ಆಕೆಯ ಮೂಳೆಗಳನ್ನು ಎಲ್ಲಿಯೋ ಹೂಳಲಾಯಿತೆಂದು ಕೇಳಿಪಟ್ಟೆ. ದೃಢಪಟ್ಟಿಲ್ಲ.
ಪ್ರಾಯಶಃ ಅವರು ಆಕೆಯನ್ನು ಸುತ್ತಿ, ಎಲ್ಲಿಯೋ ಇಟ್ಟು ಸುಟ್ಟಿರಬಹುದು.
ಅದರ ಸಾಧ್ಯತೆಯಿದೆ.
ಏನೂ ಇರಲಿಲ್ಲ. ನಮಾಝ್ ಕೂಡ ಮಾಡಲಾಗಿಲ್ಲ.
ಆಕೆಗಾಗಿ ಯಾವುದೇ ಪ್ರಾರ್ಥನೆ ಇರಲಿಲ್ಲ. ಏನೂ ಇಲ್ಲ.
ಇದೇ.
ಏನಿದು?
ಈ ಸ್ಥಳ ಗುರುತಿಸಲು ನನಗೆ ಸಾಧ್ಯವಾಗುತ್ತಿಲ್ಲ.
ಇದು 81 ರಿಚ್ಮಂಡ್ ರೋಡೇ?
ಏನಾಗಿದೆ ಅದು?
ಇಲ್ಲೊಂದು ಮರ ಬೆಳೆದಿದೆ.
ಈ ಮರ ಆ ಸ್ಥಳದಲ್ಲಿ ಬಂದಿದೆಯೇ?
ಹೌದು. ಅದು ಜಮೀನಿನ ಮಧ್ಯ ಭಾಗದಲ್ಲಿದೆ.
ಓಹ್, ದೇವರೇ.
ಆಕೆಗೆ ಜೀವನದ ಮೇಲೆ ಪ್ರೀತಿಯಿತ್ತು.
ಆಕೆ ನನ್ನ ಪಕ್ಕದಲ್ಲಿರುವ ಭಾವನೆ ಈಗಲೂ ಇದೆ.
ಮುರಳಿ ಮನೋಹರ್ ಮಿಶ್ರಾ ಆಲಿಯಾಸ್ ಶ್ರದ್ಧಾನಂದ
ಸುಮಾರು 30 ವರ್ಷ ಜೈಲಿನಲ್ಲಿ ಕಳೆದಿರುವ
ಆತನನ್ನು ದೋಷಿ ಎಂದು
ನ್ಯಾಯಾಲಯಗಳ 8 ನ್ಯಾಯಾಧೀಶರು ಘೋಷಿಸಿದ್ದರು
ಆತ ತನ್ನ ಅಪರಾಧಗಳನ್ನು ನಿರಾಕರಿಸುತ್ತಾ ಬಂದಿದ್ದಾನೆ
ಆತನ ಕ್ಷಮಾದಾನ ಅರ್ಜಿಯ ಫಲಿತಾಂಶ ಬಾಕಿಯಿದೆ
ಶಾಕಿರೇ ನಮಾಝಿ 1947-1991
ಉಪ ಶೀರ್ಷಿಕೆ ಅನುವಾದ: ಜಯಶ್ರೀ
ಸೃಜನಶೀಲ ಮೇಲ್ವಿಚಾರಕರು: ಸುಜಿತ್ ವೆಂಕಟರಾಮಯ್ಯ